BRICS

BRICS (fonetike BRIKSLa revuo Esperanto uzas tian fonetikan formon "BRIKS", akronimo de la komencaj literoj de jenaj kvin landnomoj en la angla lingvo: Brazilo, Rusio, Barato (India), Ĉinio (China) kaj Sud-Afriko) estis komence neformala asocio de ŝtatoj, fondita en 2006 kiel BRIC fare de Brazilo, Rusio, Barato kaj la Ĉina Popola Respubliko kaj poste vastigita por inkluzivi Sud-Afrikon en 2010.


En aŭgusto 2023, ĉe la 15-a Pintkunveno de BRICS, la sudafrika prezidanto Cyril Ramaphosa anoncis, ke 5 pliaj landoj, nome Egiptio, Etiopio, Irano, Sauda Arabio kaj la Unuiĝintaj Arabaj Emirlandoj pretas aliĝi al la komunumo de ŝtatoj sub la nova nomo BRIKS plus kaj kies plena membreco efektiviĝis la 1-an de januaro 2024(en) Sharma, Shweta, "Brics countries agree major expansion as six countries invited to join". The Independent, la 24-an de aŭgusto 2023.(en) du Plessis, Carien; Miridzhanian, Anait; Acharya, Bhargav, "BRICS welcomes new members in push to reshuffle world order", Reuters, la 24-an de aŭgusto 2023.(en) AFP-Agence France Presse: BRICS To Admit Six New Members Next Year. . Indonezio ankaŭ fariĝis plena membro en januaro 2025.

Tial 12 landoj estas membroj de BRICS+ en 2025:

Brazilo, Rusio, Barato, Ĉinio, Sud-Afriko, Egiptio, Etiopio, Irano, Sauda Arabio, Unuiĝintaj Arabaj Emirlandoj kaj Indonezio.

La ​​originalaj kvin membroj kaj Indonezio ankaŭ estas parto de la G20. BRICS ricevis kaj laŭdon kaj kritikon de multaj komentistoj kaj mondgvidantoj.

La organizo okazigas ĉiujarajn pintkunvenojn ekde 2009, kaj la diversaj landoj laŭvice agis kiel kunvengastigantoj. Apud la ĉiujaraj pintkunvenoj ekde 2009 ankaŭ la ministroj pri eksteraj aferoj, financoj kaj komerco de la 11 BRIKS-landoj (2024) regule kunvenas.

Ĉirkaŭ 40% de la monda loĝantaro – ĉirkaŭ 3,2 miliardoj da homoj, post komenco de 2024 estas 3,7 miliardoj aŭ 46% – vivas en la BRIKS-ŝtatoj. Ĉinio, kun la plej granda parto de MEP en la grupo, ludas dominan rolon en la grupiĝo(en) BRICS Expansion, the G20, and the Future of World Order (BRICS Vastiĝo, la G20, kaj la Estonteco de Monda), Carnegie Endowment for International Peace, alirite la 26-an de novembro 2024..

BRICS estas rigardata kiel vehiklo por venki la ekzistantan unupolusecon sub usona gvidado kaj strebi al multpolusa monda ordo. Kontribuo al tio ankaŭ povus esti la maldolarigo kaj de la mondkomerco kaj de la financa sistemo, al kiu kelkaj el la BRICS-ŝtatoj strebas(de) Thomas Bonschab, BRICS Plus und der schleichende Weg zur Ent-Dollarisierung. En: Makronom, la 28-an de aŭgusto 2023, .

 Historio 
eta|360x360ra|Kazano, Rusio, 2024: la 16-a pintkunveno de BRICS.
Ĝin uzis unuafoje la ĉefekonomo de Goldman Sachs, Jim O'Neill en 2003(en) Goldman Sachs "Building Better Global Economic BRICs ", novembro 2001. De li venas la ideo de ’’Next Eleven’’ ("sekvaj dek unu") kiel "posteulo" de BRIC. El tiuj menciitaj kvin landoj tri estas tielnomataj sojlolandoj, havantaj jaran kresko-proporcion de 5 ĝis 10% (dumtempe: EU ĉirkaŭ 2%). Tiel la prognozoj antaŭdiras, ke ili superos ĝis 2050 la G8-ŝtatojn. Per tio, la tielnomata „okcidenta mondo“ (Eŭropo kaj Norda Ameriko) perdas post 5 jarcentoj sian dominan pozicion en la monda ekonomio.

La  2011 Sud-Afriko oficiale aliĝis al BRIC, kiu de tiam nomiĝas BRICS(en) South Africa joins to make BRICS of BRIC - Mukherjee .

Ekde 2009, la gvidantoj de la grupo okazigis ĉiujarajn pintkunvenojn.

 Etendiĝo al pliaj landoj 
Laŭ sudafrikaj informoj, pli ol 40 landoj esprimis intereson pri membreco de BRIKS antaŭ la pintkunveno de BRIKS en aŭgusto 2023 en Sudafriko(de) ORF: Algerien stellte BRICS-Mitgliedsantrag. la 21-an de julio 2023,: 22 ŝtatoj prezentis "specifan peton" kaj 6 ŝtatoj estas inkludotaj en la grupon ekde la 1-a de januaro 2024.

La komuniko post la 16-a pintkunveno en 2024 en Kazano, listigis BRICS kaj ĝiajn aliĝintoj jene:

 Fondintaj landoj: Brazilo, Rusio, Barato, Ĉinio kaj Sudafriko
 Novaj membroŝtatoj: Irano, Egiptio, Etiopio kaj Unuiĝintaj Arabaj Emirlandoj (Saŭd-Arabio ankoraŭ ne ratifita)
 Partnerlandoj: Alĝerio, Bolivio, Belorusio, Kubo, Indonezio, Kazaĥio, Malajzio, Niĝerio, Ugando, Uzbekio, Tajlando, Turkio kaj Vjetnamio

eta|Nova Disvolva Banko (BRICS Bank), ĉefsidejo en Ŝanhajo.

 Nova Disvolva Banko (NDB) 
Dum la 5-a jarkunveno, la kvin BRICS-landoj decidis la 27-an de marto 2013 en Durbano, Sud-Afriko starigi komunan evolubankon por diskuti estonte pri alternativo al la ekzistanta Monda Banko, dominata de Usono, kaj la Internacia Monunua Fonduso por havi disponeblajn.

Dum la 6-a kunveno la 15-an de julio 2014 en Fortalezo, Brazilo, estis subskribita la dokumento por la fondo de la tiel nomata Nova Disvolva Banko (NDB).

Ĉi tiu multflanka Nova Disvolviĝa Banko, ankaŭ nomata BRIKS-Banko de Disvolvado, kun sidejo en Ŝanhajo, Ĉinio, funkciu kiel alternativan bankon en la estonteco.

Ĉinio faras la plej grandan kontribuon kun 41 miliardoj da USD al la suma ekkapitalo de 100 miliardoj USD. Brazilo, Rusio kaj Barato ĉiu provizas $18 miliardojn kaj Sudafriko devas kontribui $5 miliardojn.

 BRICS, lingvaj problemoj kaj Esperanto 
Krom problemoj politikaj, militaj, ekonomiaj, ekzistas ankaŭ la bezono rezisti kontraŭ kultura kaj lingva imperiismo(eo + multlingva) Lingvaj problemoj..

En 2017 Renato Corsetti, honora prezidanto de UEA, kreis laborgrupon por disvastigi Esperanton inter la BRIKS-landoj. Tiu grupo laboras por diskonigi Esperanton al registaroj kaj entreprenoj de la BRIKS-landoj.

En 2024, Libera Folio aperigis artikolon pri diskuto-prelego rilate al la ebla uzo de Esperanto kiel neŭtrala lingvo ene de la BRIKS-landoj. (eo) Esperanto ne iĝos la dolaro de BRICS, artikolo en Libera Folio aperinta 2024-12-05 

En 2024-2025, signife intensiĝis la deziro al sendependa kaj justa komerco, sen la devo uzi la valuton de fremda potenco, Tial, konscie pri ĉi tiu tutmonda ŝanĝo, UEA decidis krei komisionon de BRIKS. La misio de tiu ĉi komisiono estas kunigi esperantistojn por kolekti informojn pri la ekonomio kaj lingva diverseco de tiuj landoj, krom kontakti kun iliaj registaroj kaj ambasadoj, montrante Esperanton kiel eblan, malmultekostan kaj pli egalecan lingvon por internacia komunikado Gazetaraj Komunikoj de UEA Kreita en UEA komisiono por Esperanto-agado ĉe BRIKS, la 4-an de julio 2025La Ondo de Esperanto (sezonoj.ru) Kreita en UEA komisiono por Esperanto-agado ĉe BRIKS Afiŝita la 4-an de julio 2025.

 Kritiko 
Multaj BRICS+-reĝimoj estas ekstreme dependaj de CO2 . Dum 11 ekonomioj de la BRICS+-landoj produktas nur 29 procentojn de la tutmonda MEP, ili respondecas pri 58 procentoj de ĉiuj emisioj, ne malpleje ĉar ili kontrolas 43 procentojn de la tutmonda naftoproduktado. 

 Parto de la monda ekonomio 
 lando Loĝantaro MEP (nominala) MEP (Aĉetpova egaleco) Indico de homa disvolviĝo 2021 en milionoj en la mondo en milionoj da USD en la mondo en milionoj da USD en la mondo Indico Loko  1.433,9  17.8 17.744.640 18,3 27,206,091 18,6 (alta) 0,768  79  1.428,6  17.8  3,176,296  3.3  10,193,541  7.0 (meza) 0,633  132  216,4  2.7  1,608,080  1.7  3,435,874  2.3 (alta) 0,754  87  144,4  1.8  1,778,530  1.8  4,494,223  3.1 (tre alta) 0,822  52  60,4  0,8  418,907  0,4  868,576  0.6 (alta) 0,713  109 BRIKS 5 3.283,7  40.8 24,726,453  25.5 46,198,305  31.5 0,738  -  126,5  1.6  99,269  0.1  312,750  0.2 (malalta) 0,498  175  112,7  1.4  423,145  0,4  1,455,503  1.0 (alta) 0,731  97  89,2  1.1  1,589,869  1.6  1,449,334  1.0 (alta) 0,774  76  45,8  0,6  486,702  0,5  1,083,360  0.7 (tre alta) 0,842  47  36,9  0,5  833,541  0,9  1,751,176  1.2 (tre alta) 0,875  35  9.5  0.1  419,762  0,4  724,067  0.5 (tre alta) 0,911  26 Kandidataj landoj BRIKS 420,6  5.2 3,852,288  4.0 6,776,190  4.6 0,772  - BRIKS 11 3.704,3  46.0 28,578,741  29.4 52,974,495  36.10,756  - mondo 8.045,0  100.0 97,076,276  100.0146,607,920  100.0 0,732  -Statuso / Fonto: Loĝantaro en 2023 (Ĉinio kun Honkongo kaj Makao),Monda loĝantara raporto 2023 - 8 miliardoj da vivoj, en la retejo DSW.de ()
nominala MEP 2021,datumaro de Monda Ekonomia Perspektivo en oktobro 2022 de la Internacia Mona Fonduso ()
MEP (KPP) 2021,
IHD 2021Raporto pri Homa Evoluo 2021/2022 de la Disvolva Programo de Unuiĝintaj Nacioj ( en formato PDF)

 Referencoj 

 Vidu ankaŭ 
 Geopolitiko
 G20

 Eksteraj ligiloj 
(eo) BRICS kaj lingvaj problemoj, CANVA, filmeto

(multlingva) BRICS-esperanto.org

Kategorio:Akronimo
Kategorio:Geopolitiko
Kategorio:Internacia ekonomio